«Էրեբունի-Երևան 2797» տոնակատարությանը մասնակցելու նպատակով Երևան այցելած պաշտոնական պատվիրակությունների անդամները Երևանի քաղաքապետ Տարոն Մարգարյանի հրավերով հյուրընկալվել են քաղաքապետարանի ճեմասրահում: Ինչպես տեղեկացրին Երևանի քաղաքապետարանի տեղեկատվության և հասարակայնության հետ կապերի վարչությունից, շնորհակալություն հայտնելով Երևան այցելած գործընկերներին ու պաշտոնական պատվիրակությունների անդամներին հրավերն ընդունելու և մայրաքաղաքի ծննդյան օրվա ուրախությունը երևանցիների հետ միասին կիսելու համար` քաղաքապետ Տարոն Մարգարյանն առանձնակի կարևորել է նաև Երևանի քույր ու գործընկեր քաղաքների մասնակցությունը Մեծ եղեռնի 100-ամյա տարելիցին նվիրված միջոցառումներին: